projecte-aina/catalan_government_crawling huggingface dataset:
Les empreses instal·ladores i els seus professionals han de complir diversos requisits i acreditar certa formació per a poder exercir la seva activitat professional amb totes les garanties legals de qualitat del servei.
Registre dels Agents de la Seguretat Industrial RASIC.
Inscripció única al RASIC per a les empreses:
Les empreses instal·ladores i de manteniment d'instal·lacions i productes industrials han de presentar una comunicació prèvia a l'inici de la seva activitat i inscriure's al Registre d'Agents de la Seguretat Industrial de Catalunya (RASIC).
S'hi han d'inscriure les empreses que volen intervenir en un procés de contractació o subcontractació en el sector de la construcció.
Les empreses que intervenen en la instal·lació, el manteniment i la reparació d'instal·lacions i productes industrials que provinguin d'altres Comunitats Autònomes de l'Estat Espanyol i que estiguin inscrites en el seu respectiu registre no serà necessari que comuniquin l'inici d'activitat a Catalunya, serà suficient amb la seva inscripció d'origen.
Per tal de garantir que les instal·lacions compleixin les condicions de seguretat que marca la legislació vigent, cal fer la tramitació corresponent.
Conegueu les característiques i condicions de cada tràmit, que aquí hem aplegat per àmbit.
Les empreses, professionals, autònoms i els agents de l'activitat econòmica han de fer els tràmits per internet.
Si el tràmit està disponible en electrònic la documentació que aporteu per un altre canal no es tindrà en compte ni es computarà a efectes de data de presentació.
La instal·lació i la posada en marxa de les instal·lacions de subministrament de gas i d'electricitat han de ser realitzades per empreses autoritzades.
D'altra banda, els titulars de les instal·lacions de gas i electricitat han de sol·licitar a l'Administració la corresponent autorització per la posada en marxa i han de superar les revisions tècniques periòdiques corresponents.
En canvi, les instal·lacions d'aigua no requereixen cap requisit ni cal la seva autorització per a la seva posada en funcionament.
Les empreses que fan instal·lacions tèrmiques i de fred industrial han d'inscriure's al registre RASIC.
D'altra banda, les empreses i els professionals que instal·len o revisen equips de gasos fluorats han d'obtenir el certificat oficial corresponent.
Les instal·lacions de raigs X i les que contenen una font de radiació ionitzant s'han d'inscriure al registre corresponent i han de sol·licitar a l'Administració l'autorització per a fer-hi ampliacions, canvis, o per donar de baixa equips.
Per la seva banda, les empreses de venda i assistència tècnica d'equips radiactius han d'inscriure's al registre d'empreses instal·ladores.
Us oferim diversos models a partir dels quals podeu dissenyar el vostre segell d'empresa instal·ladora-reparadora o d'operador, i que haureu de posar a la documentació que ho requereixi.
Organismes acreditats i autoritzats a verificar les condicions de seguretat de les instal·lacions i productes industrials.
També us oferim les tarifes comunicades per aquests organismes i les tarifes màximes que defineix la llei per aquests serveis.
Els usos de temporada de les platges, la ocupació del domini públic maritimoterrestre i les obres i instal·lacions en aquests espais requereixen la comunicació o autorització corresponent.
Per a empreses, entitats i professionals
Us expliquem en vídeos breus què heu de fer per actuar com a intermediari i com heu de fer la tramitació electrònica de les instal·lacions de seguretat industrial, entre d'altres.
Des de l'any 2012 s'han eliminat bona part dels carnets d'instal·lador.
No obstant això, la instal·lació, el manteniment, la reparació i l'operació d'instal·lacions i productes industrials s'ha de continuar realitzant pels professionals competents.
Aquesta competència professional es pot acreditar mitjançant dues vies:
En aquest apartat us oferim tota la informació relacionada amb el món dels instal·ladors i les acreditacions professionals, així com enllaços als formularis necessaris per a realitzar tots els tràmits que s'hi relacionen.
La instal·lació i la posada en marxa de les instal·lacions de subministrament de gas i d'electricitat han de ser realitzades per personal autoritzades.
Aquestes persones han de disposar de la titulació o han de superar una prova oficial per obtenir el carnet acreditatiu.
Per tal de garantir les condicions de seguretat dels aparells elevadors establertes per la normativa només poden ser operats, reparats, muntats i manejats per personal autoritzat.
Existeixen diversos tipus d'aparells elevadors:
D'acord amb la legislació, els aparells que anteriorment tenien la consideració de plataformes elevadores verticals, actualment tenen la consideració d'ascensors a tots els efectes.
Els professionals que instal·len i revisen els equips de calefacció, climatització i frigorífics han d'obtenir el certificat oficial corresponent.
D'altra banda, les empreses que fan instal·lacions tèrmiques i de fred industrial han d'inscriure's al registre RASIC.
Les persones que disposen de la titulació corresponent o que han superat la prova oficial poden obtenir el carnet que acredita la seva capacitat professional per vigilar, supervisar i controlar les calderes regulades per la normativa d'equips a pressió.
Hi poden accedir els treballadors de més de vint anys que han adquirit la seva competència laboral en el lloc de treball, amb la pràctica o per vies no formals de formació.
Podeu obtenir l'acreditació de la vostra competència professional que us permeti treballar com a instal·ladors, mantenidors, reparadors i operadors d'instal·lacions i productes industrials per dues vies: Amb l'obtenció de la titulació corresponent.Superant les proves específiques que realitza la Generalitat.
Per a poder-vos presentar a l'examen heu de comptar amb determinats coneixements o experiència.
Per a saber-ne tots els detalls, consulteu l'enllaç Formació necessària.
També podeu fer la sol·licitud d'examen en l'enllaç relacionat corresponent.A continuació, us oferim el calendari dels propers exàmens per a cadascuna de les modalitats de carnet professional.
Per a empreses, entitats i professionals
Saltar al contingut principal Cercador Introdueixi terme que voleu cercar Cerqueu el tema del vostre interès.
Per exemple: carnets instal·ladors, formularis, certificat energètic...
Cerqueu el tema del vostre interès.
Per exemple: carnets instal·ladors, formularis, certificat energètic... http://canalempresa.gencat.cat/ca/inici Cercador.
S'ha trobat més de 1.000 resultats
Saltar al contingut principal Comunicació d'obertura de centre de treball Us recordem que només es podran fer els tràmits amb els formularis actualitzats...
Saltar al contingut principal Formularis Sol·licitud d'autorització per a empreses de treball temporal [103,42 kB ] Relació dels contractes de posada a...
Saltar al contingut principal Annex de dades específiques a la sol·licitud de declaració d'excepcionalitat i d'aprovació de mesures alternatives al compliment...
Saltar al contingut principal Contractació de persones amb discapacitat Empreses de treball temporal...
Saltar al contingut principal Autoritzacions de transport i d'activitats auxiliars i complementàries Sol·licitud per a tràmits relacionats amb autoritzacions de transport i...
sol·licitar per via electrònica.
Emmagatzematge de productes químics Podeu accedir als formularis des del tràmit electrònic de presentació de la Declaració Responsable Presentació...
Saltar al contingut principal Certificació per a empreses Sol·licitud de Certificat per a la manipulació de gasos fluorats.
Saltar al contingut principal Els formularis relacionats amb la tramitació i els annexos es poden trobar dins la fitxa del tràmit corresponent, a l...
Saltar al contingut principal Models de formularis oficials Imprès AG-0 [684,88 kB ] Tramitació de sol·licitud d'autorització ambiental i posada en...
Saltar al contingut principal Accidents greus Control sobre aparells de mesura (Metrologia) Gasos fluorats Productes químics...
Saltar al contingut principal Cercador Introdueixi terme que voleu cercar Cerqueu el tema del vostre interès.
Per exemple: carnets instal · ladors, formularis, certificat energètic...
Consulta notes d'examen Preguntes freqüents sobre carnets i acreditacions professionals Preguntes freqüents sobre els exàmens de carnets i acreditacions professionals d' instal · ladors...
tots els carnets professionals: Tràmits per temes > Indústria i energia > Carnet instal · ladors Professionals de la instal ·lació, manteniment, reparació i operació d' instal...
a través dels enllaços següents: Destaquem Consulta notes d'examen Exàmens i carnets d' instal · ladors Estudis de Formació Professional: cicles formatius.
La Finestreta Única Empresarial (FUE) és el punt de referència únic dels emprenedors, empresaris i intermediaris en la seva relació amb l'Administració.
És l'espai físic o virtual des d'on podeu fer totes les gestions necessàries per desenvolupar la vostra activitat, amb independència de l'Administració responsable.
Aquest nou plantejament en la relació entre l'Administració i les empreses i els ciutadans té les característiques següents:
Integració de serveis i tramitació unificada
Incorpora tots els tràmits i serveis que les empreses necessiten per a realitzar la seva activitat al llarg de tot el seu cicle de vida.
Ofereix tots els tràmits administratius, independentment de l'administració responsable del tràmit.
Els serveis s'ofereixen a través del canal escollit per l'empresari, tot i que es prioritza l'electrònic.
La finestreta única estandaritza i homogeneïtza les gestions.
Fomenta la resolució immediata.
Empra un model col·laboratiu de prestació de serveis que preveu acords de col·laboració amb les unitats competents dels tràmits.
El Consell Executiu ha aprovat el dimarts, 8 de gener de 2019 el nou Pla de la Finestreta Única Empresarial (FUE) 2019-2021 on, mantenint les pimes, autònoms i emprenedors al centre de les polítiques públiques, s'impulsa un servei públic digital, transparent i simple per a les gestions i la tramitació.
La Finestreta Única Empresarial (FUE) és el punt de referència únic dels emprenedors, empresaris i intermediaris en la seva relació amb l'Administració.
És l'espai físic o virtual des d'on podeu fer totes les gestions necessàries per desenvolupar la vostra activitat, amb independència de l'Administració responsable.
Aquest nou plantejament en la relació entre l'Administració i les empreses i els ciutadans té les característiques següents:
Integració de serveis i tramitació unificada
Incorpora tots els tràmits i serveis que les empreses necessiten per a realitzar la seva activitat al llarg de tot el seu cicle de vida.
Ofereix tots els tràmits administratius, independentment de l'administració responsable del tràmit.
Els serveis s'ofereixen a través del canal escollit per l'empresari, tot i que es prioritza l'electrònic.
La finestreta única estandaritza i homogeneïtza les gestions.
Fomenta la resolució immediata.
Empra un model col·laboratiu de prestació de serveis que preveu acords de col·laboració amb les unitats competents dels tràmits.
El Pla d'implementació de la Finestreta Única Empresarial (FUE) per al període 2011-2014 tenia com a principals objectius i característiques:
El Pla per a la Implantació de la Finestreta Única Empresarial es va executar d'acord amb el previst.
Des del punt de vista quantitatiu
- 428 tràmits multicanals incorporats a la FUE.
- 78 tràmits amb proposta d'eliminació.
- 77 ajuntaments han aprovat les ordenances municipals tipus relatives a la tramitació d'activitats.
Des del punt de vista qualitatiu
- Es poden gestionar de forma unificada 395 tràmits, el 70 % dels tràmtis que afecten l'activitat econòmica.
- S'ha assumit internament la necessitat d'un canvi en el model de relació amb les empreses.
- S'ha fomentat una cultura d'anàlisi.
- S'ha aconseguit una transformació organitzativa de molt abast.
Les principals línies d'actuació del Pla de la Finestreta Única Empresarial (FUE) per al període 2015-2017 eren:
Així doncs, el Pla donava continuïtat al Pla d'Implantació de la FUE (2011-2014), amb l'objectiu de reduir les barreres administratives a les empreses i a l'emprenedoria i facilitar la posada en marxa d'activitats econòmiques.
La valoració final del Pla és la següent (fer clic a sobre de la imatge):
Tràmits municipals inclosos a la FUE
Les sol·licituds, declaracions responsables, comunicacions, etc... s'han de descarregar sempre des de la fitxa de tràmit.
Només es pot tramitar amb els formularis actualitzats que apareixen en les fitxes dels tràmits.
En cas contrari, s'aturarà la tramitació de l'expedient i es reclamarà el lliurament de la versió vigent del formulari.
En aquestes pàgines us oferim alguns altres tipus de formulari (butlletins, models de certificats, etc...)
La Cerca de mesures i ajuts per COVID-19 és una eina orientada a empreses i persones treballadores autònomes.
L'eina genera una sessió de preguntes que cal respondre.
El resultat del qüestionari és un informe de les mesures, ajuts o subvencions que us poden correspondre.
També hi trobareu la informació dels requisits, els documents necessaris que cal caportar i l'accés directe al tràmit de sol·licitud quan aquest estigui disponible.
Mesures i ajuts a les empreses i persones autònomes per situació provocada per la COVID-19
L'eina es pot visualitzar en Android, Iphone o en PC.
Per a poder visualitzar-la correctament s'han de fer servir les següents versions dels navegadors o superiors:
Si el que voleu fer és cercar informació d'un tràmit en particular i en coneixeu el nom o el departament competent, no és necessari que feu servir aquesta eina.
En aquest cas, podeu cercar el tràmit per nom o cercar el tràmit per tema.
Canal Empresa també ofereix l'eina de Cerca Guiada de Tràmits per conèixer quins tràmits són necessaris per a l'inici d'una activitat econòmica a Catalunya.
L'accés a les notificacions electròniques es pot fer una vegada hagueu rebut per correu electrònic (obligatori) o per SMS (opcional) conforme teniu disponible una notificació a la Seu electrònica pendent de consultar.
Hi podeu accedir mitjançant un certificat digital, l'idCAT Mòbil o amb contrasenya d'un sol ús des de qualsevol d'aquests canals:
Si sou persones físiques heu d'autoritzar expressament que es publiquin el telèfon i email del vostre establiment a la Guia
La Generalitat de Catalunya difon l'activitat del sector turístic amb la publicació de la Guia de Turisme de Catalunya, on s'hi poden trobar els càmpings, hotels, allotjaments rurals, habitatges i apartaments turístics de Catalunya.
Amb la recent aplicació del Reglament general de protecció de dades, si el titular de l'establiment turístic és una persona física (no una societat), caldrà el seu consentiment exprés per poder publicar el telèfon i adreça electrònica de contacte de l'establiment.
Per tant, si sou autònoms o titulars d'un establiment turístic, doneu ja el vostre consentiment o no es podrà oferir telèfon i adreça de contacte del vostre establiment a la Guia d'establiments i activitats turístiques de Catalunya.
No deixeu passar l'oportunitat d'arribar a més clients.
Per primera vegada, l'Agència Catalana de Turisme ha promocionat la destinació catalana a dues de les principals fires turístiques del mercat xinès.
Del 14 al 17 de juny, l'oficina de promoció de l'ACT a la Xina ha participat a la ITE 2018 a Hong Kong, aprofitant l'alta demanda del vol directe entre la ciutat i la capital catalana, operant en serveis regulars a des del mes d'abril.
Anteriorment, del 16 al 18 de maig, l'ACT va participar a la ITB China per adreçar-se a professionals del primer mercat emissor de turisme d'Àsia per Catalunya en una edició que va créixer prop del 50% en nombre de visitants respecte la primera edició de 2017.
El japonès és un dels mercats emissors més madurs per Catalunya i el segon més important d'Àsia, per darrere del xinès.
Tot i que va patir una lleu caiguda en nombre de visites el 2017, la despesa per turista es va incrementar situant-se en 410€ diaris de mitjana, molt superior a la mitjana del turista que visita Catalunya.
Amb l'objectiu de potenciar aquest mercat estratègic a l'Àsia-Pacífic, l'oficina de promoció amb seu a Singapur i la seva antena a Tòquio han iniciat diverses iniciatives per reforçar el mercat i donar a conèixer el ventall d'oferta que ofereix el territori, d'acord amb les preferències dels turistes japonesos, recollides recentment al JTB Report 2017.
Les accions impulsades enguany al Japó són les següents:
Amb motiu del Buy Catalunya 2018, diversos operadors i agents de viatges japonesos participaran al workshop que s'organitza el proper mes de setembre a Tarragona per fomentar l'oferta de turisme cultural en aquest mercat.
L'oficina de promoció de l'Agència Catalana de Turisme (ACT) a Sud-amèrica va presentar davant l'operador brasiler Flytour MMT l'oferta de la destinació catalana davant de més de 50 assistents entre agents de viatges i promotors el passat mes de juny.
L'empresa, especialitzada en destinacions nacionals i internacionals, és una de les grans operadores del Brasil i està enfocada a crear productes per un públic d'alt nivell adquisitiu.
D'aquesta manera, s'espera incentivar la contractació de paquets per viatjar a diverses parts del territori català.
La presentació, que va tenir lloc a São Paulo, va permetre a l'ACT explicar als assistents l'oferta de la nostra destinació aprofitant l'augment de l'interès per Catalunya per part del mercat brasiler.
L'agència online líder argentina, Almundo.com, ja opera a Brasil, iniciant un ambiciós pla d'expansió de la seva marca a tota l'Amèrica Llatina.
Almundo.com, que ha aconseguit un creixement sostenible en els últims cinc anys, actualment compta més de 1.000 col·laboradors i estimen que la facturació del 2020 pel mercat de Brasil serà de prop de 300 milions de dòlars.
Brasil sempre ha estat un mercat objectiu d'aquesta OTA, sobretot tenint en compte que el 40% de viatges que es venen a tota Amèrica Llatina corresponen al mercat brasiler.
Ryanair ha anunciat que començarà a operar des de l'aeroport de London Southend a partir de l'estiu del 2019.
La companyia operarà tretze rutes en vuit països diferents, incloent sis destinacions noves.
Una de les noves connexions és amb l'aeroport de Reus, que amb el seu creixement facilita l'accessibilitat a la Costa Daurada pel turisme procedent del mercat britànic.
En aplicació del Reglament General de Protecció de Dades ( Reglament (UE) 2016/679 ), en vigor des del 25 de maig de 2018, si sou persona física, titular d'un establiment turístic, és necessari el vostre consentiment per publicar el telèfon i adreça de correu electrònic de contacte de l'establiment turístic, als efectes de publicitat i difusió turística.
Tot i que el vostre número de Registre de Turisme de Catalunya està format per lletres i números, separats per guió, cal que l'informeu de la següent manera:
- En el camp Tipus, indiqueu la primera lletra del vostre Registre.
- En el camp Serveis Territorials, la segona lletra del vostra Registre.
- En el camp Número, la part exclusivament numèrica del vostra Registre.
Si desitgeu revocar alguns dels vostres consentiments, envieu un correu a [EMAIL]
La revocació implica deixar sense efecte el consentiment previ de publicació de les dades i/o cessió de les dades.
Segons les dades de l'Agència Federal d'Aviació de Rússia (Rosaviatsia), el 2018 s'han produït canvis en el rànquing de línies aèries de Rússia.
Per primer cop, al cinquè lloc ha ascendit Pobeda, transportista de baix cost que forma part del grup Aeroflot.
Aquesta companyia, realitza vols diaris que connecten Girona i Moscou durant tot l'estiu.
Als primers quatre llocs es mantenen les mateixes companyies que l'any passat, amb Aeroflot en primer lloc, seguida per Rossia, S7 i Ural Airlines.
Retorn de les connexions de Kaliningrad amb Barcelona i Moscou amb Reus
Vueling torna a operar entre Reus i Kaliningrad i Royal Flight (en col·laboració amb Coral Travel) ho fa entre Barcelona i Moscou.
Amb motiu de la temporada d'estiu, les línies aèries reestableixen les seves connexions fins a finals de temporada (la primera allargant fins el 22 d'octubre i la segona fins el 29 de setembre).
Segons els resultats del segon trimestre de les destinacions més buscades al portal de recerca de vols momondo.se, Barcelona segueix dins de les 10 primeres ciutats, representant un 14,73% de les cerques del top 10 i un 2,4% del total de cerques d'aquesta web.
Encapçala aquest rànquing Bangkok, seguida de Copenhaguen, que mantenen la seva posició respecte l'any passat.
Les 3 ciutats que les segueixen són Londres, Màlaga i Alacant, per aquest ordre.
En sisena posició trobem Barcelona, seguida d'Istanbul, Palma de Mallorca, Nova York i, tancant la llista, París.
El preu, clau en els viatges MICE dels suecs
Al voltant del 85% dels petits i mitjans clients d'Egencia va afirmar el preu és un dels tres factors decisius a l'hora d'escollir destinació per aquest 2018.
D'ells, el 60% va considerar que era el més important.
Les altres dues variables de decisió estan estretament relacionades amb l'eficiència: el 50% va dir que vol augmentar la productivitat quan es viatja i el 40% busca saber anticipadament les despeses totals del viatge.
Actualment, l'organització o contractació dels viatges d'empresa s'integren sovint en el departament de finances o compres, fet que explica el canvi de prioritats a l'hora d'enfocar els desplaçaments MICE.
La 18a edició del Baròmetre de Vacances Ipsos - Europ Assistance, enquesta que analitza les tendències turístiques europees, informa que el 62% dels italians afirma la seva intenció de viatjar durant les vacances d'estiu, amb un creixement de 10 punts en comparació al 52% del 2014.
Optimisme econòmic que es tradueix en un increment de despesa del 2% respecte a l'any anterior, amb una mitjana de 1.776€ per persona.
A Europa, la durada de les vacances es manté estable respecte el 2017 amb una durada d'1,8 setmanes, mentre que Itàlia, en línia amb l'any passat, es queda lleugerament per sota de la mitjana europea amb 1,7 setmanes de vacances.
La tendència dominant continua sent el viatge en territori nacional, però augmenta del 52 al 56% la xifra que indica preferència per destinacions estrangeres amb Espanya en primer lloc, seguida per França i Grècia.
Tot i que un 70% d'italians encara afirma preferir les vacances a la platja, creix la voluntat de combinar aquest tipus de vacances amb activitats de caràcter cultural.
Pel que fa a l'allotjament, l'hotel continua sent l'elecció preferida (47%), seguit del 32% que escull una casa o apartament vacacional.
En tercer lloc, i amb una tendència creixent de dos punts, es situen els establiments de Bed&Breakfast.
Coop, Lidl i Carrefour, les grans superfícies que venen viatges
Les grans superfícies comercials estan incorporant al seus negocis la comercialització de viatges i compten amb un gran avantatge competitiu: disposen d'enormes bases de dades dels seus clients.
A Itàlia és costum comprar qualsevol tipus de producte a la gran distribució, però el turisme, de moment, se n'havia mantingut fora.
El primer pas l'ha fet la cadena Coop, la cooperativa de consumidors més gran d'Itàlia, que va signar al gener un acord amb el grup turístic Robintur (actualment amb 312 agències) per crear la marca conjunta "Coop Viaggi".
Robintur preveu inversions fins al 2021 amb la creació de 200 noves agències, 30 de les quals de la marca "Coop Viaggi".
Altres grans cadenes presents al territori nacional com Carrefour, Lidl i Auchan estan implantant també aquest model de cooperació amb altres partners estratègics del món de la distribució turística.